ພາບພົດຂອງຈີນ ຍັງສືບຕໍ່ ໄດ້ຮັບຄວາມເສຍຫາຍ ຍ້ອນການສໍ້ລາດບັງຫຼວງ
ທັງໆທີ່ ໄດ້ມີການດຳເນີນຄວາມພະຍາຍາມ ປາບປາມ ການຮັບເງິນສິນບົນ ແຕ່ພາບພົດຂອງຈີນ ກໍຍັງສືບຕໍ່ໄດ້ຮັບ ຄວາມເສຍຫາຍ ຍ້ອນການສໍ້ລາດບັງຫຼວງ.
ດັດຊະນີກ່ຽວກັບການສໍ້ລາດບັງຫຼວງຂອງໂລກ ສະແດງໃຫ້ເຫັນວ່າ ຈີນຍັງສືບຕໍ່ຖືກເບິ່ງກັນ ວ່າ ເປັນປະເທດທີ່ມີການສໍ້ລາດບັງຫຼວງ ເຖິງແມ່ນໄດ້ມີການດຳເນີນຄວາມພະຍາຍາມເພື່ອ ຫຼຸດຜ່ອນການຮັບເງິນສິນບົນຂອງເຈົ້າໜ້າທີ່ກໍຕາມ ອົງການວ່າດ້ວຍຄວາມໂປ່ງໃສນາໆຊາດຫຼື Transparency International ທີ່ມີສຳນັກ ງານຢູ່ນະຄອນເບີລິນ ປະເທດເຢຍຣະມັນ ໄດ້ໃຫ້ຄະແນນ 183 ປະເທດແຕ່ 0 ຫາ 10 ຄືປະເທດໃດໄດ້ຮັບ 0 ແມ່ນສໍ້ລາດຫຼາຍທີ່ສຸດແລະປະເທດໃດໄດ້ 10 ຄະແນນແມ່ນມີການ ສໍ້ລາດໜ້ອຍທີ່ສຸດ ຈີນໄດ້ຕິດອັນດັບທີ 75 ຂອງດັດຊະນີການສໍ້ລາດບັງຫຼວງໂດຍໄດ້ຮັບ 3 6 ຂອງຄະແນນ ທັງໝົດ 10 ແຕ້ມ ທ່ານ Cobus de Wardt ຜູ້ອຳນວຍການບໍລິຫານຂອງອົງການຄວາມໂປ່ງໃສນາໆຊາດ ກ່າວຕໍ່ວີໂອເອວ່າ ເຈົ້າໜ້າທີ່ຈີນຖືວ່າການສໍ້ລາດບັງຫຼວງເປັນອຸບປະສັກທີ່ສຳຄັນສຳລັບການ ພັດທະນາຂອງຈີນໃນອະນາຄົດແລະດ້ວຍເຫດນີ້ຈຶ່ງໄດ້ພະຍາຍາມທີ່ຈະຫຼຸດຜ່ອນການສໍ້ລາດ ບັງຫຼວງຂອງພວກເຈົ້າໜ້າທີ່ພາຍໃນປະເທດລົງ ແຕ່ທ່ານເວົ້າວ່າ ບໍ່ເປັນທີ່ປາກົດວ່າຈີນໄດ້ ດຳເນີນຄວາມພະຍາຍາມແບບດຽວກັນນີ້ກ່ຽວກັບວ່າຈະປະຕິບັດງານແບບໃດກັບສ່ວນທີ່ເຫຼືອ ຂອງໂລກ ປະເທດນິວຊີແລນຕິດອັນດັບທີ 1 ຂອງດັດຊະນີດັ່ງກ່າວຊຶ່ງໝາຍຄວາມວ່າມີການສັງເກດ ເຫັນວ່າປະເທດດັ່ງກ່າວ ເປັນປະເທດທີ່ມີການສໍ້ລາດບັງຫຼວງໜ້ອຍທີ່ສຸດໃນໂລກຕິດຕາມ ໂດຍນໍເວ ເດັນມາກ ສະວີເດັນແລະຟິນແລນ ສ່ວນສະຫະລັດຕິດອັນດັບທີ 24 ທ່ານ de Wardt ເວົ້າວ່າເກົາຫຼີເໜືອແລະໂຊມາເລຍມີຄະແນນທໍ່ກັນຕິດອັນດັບເປັນທີໂຈກ ຊຶ່ງທັງສອງປະເທດຕ່າງກໍເປັນປະເທດຜະເດັດການໂດຍທີ່ບໍ່ມີການກວດກາໃດໆທັງຊິ້ນ ບໍ່ມີ ການເລືອກຕັ້ງ ບໍ່ມີພະແນກການຕຸລາການທີ່ເປັນອິດສະຫຼະແລະບໍ່ມີສັງຄົມພົນລະເຮືອນ